**מריוס גריגוניס** (בליטאית: **Marius Grigonis**; נולד ב-26 באפריל 1994) הוא כדורסלן ליטאי המשחק בפנאתינאיקוס מליגת העל היוונית בכדורסל והיורוליג בעמדות הקלע והסמול פורוורד.

קריירה מוקדמת
-------------

לפני שהחל את הקריירה המקצועית שלו, גריגוניס שיחק בליגה הליטאית השנייה עם ז'לגיריס-ארווידאס סאבוניס, קבוצת המילואים של מועדון הפאר, במשך ארבע עונות. הוא היה חשוב לקבוצה במהלך עונת הבכורה שלו, וביסס את עצמו כמנהיג עד עונתו השלישית. הוא זכה במדליות ארד בשתי העונות האחרונות בקבוצה.

קריירה מקצועית
--------------

ב-15 במאי 2013, גריגוניס זומן לסגל של ז'לגיריס למשחק מול ניז'ני נובגורוד בליגת ה-VTB.

### בספרד (2013–2017)

בעונת 2013/14, גריגוניס הושאל לקבוצת הליגה הספרדית השנייה וסקה. הוא נבחר לחמישיית העונה של הליגה.

ב-14 באוגוסט 2014, גריגוניס חתם על חוזה לשנתיים עם באסקט מנרסה מליגת ה-ACB. לאחר ששיחק שתי עונות במנרסה, הוא חתם על חוזה לשתי עונות עם אופציה לאחת נוספת עם טנריפה ב-28 ביולי 2016. הוא נבחר ל-MVP של פיינל פור ליגת האלופות בכדורסל 2016/17. ב-13 ביולי 2017, גריגוניס נפרד מהקבוצה.

### אלבה ברלין (2017–2018)

ב-13 ביולי 2017, הוא חתם על חוזה לשלוש שנים במועדון הגרמני אלבה ברלין.

### חזרה לז'לגיריס (2018–2021)

ב-3 ביולי 2018, גריגוניס חזר לז'לגיריס קובנה וחתם על חוזה לשלוש שנים בקבוצה בה גדל. העונה שלו נקטעה בגלל פציעה בנובמבר 2019. ב-10 המשחקים הראשונים של עונת 2019/20, גריגוניס העמיד ממוצעים של 11.5 נקודות, 2.6 ריבאונדים ו-2.0 אסיסטים למשחק. ב-8 ביולי 2020, הוא חידש את חוזהו בקבוצה.

### צסק"א מוסקבה (2021–2022)

ב-12 ביוני 2021, גריגוניס חתם על חוזה לשלוש שנים באלופת ה-VTB ומעצמת היורוליג הרוסית צסק"א מוסקבה. הוא העמיד ממוצעים של 8.5 נקודות, 1.9 אסיסטים ו-1.4 ריבאונדים למשחק.

ב-28 בפברואר 2022, עם הפלישה הרוסית לאוקראינה, הוא עזב את הקבוצה, כמו ג'ואל בולומבוי, טורניקה שנגליה, דניאל האקט וגבריאל לונדברג. בקבוצה האשימו אותו בהפרת חוזהו.

### פנאתינאיקוס

ב-14 ביולי 2022 חתם בפנאתינאיקוס לשנתיים.

קריירה בנבחרת הלאומית
---------------------

גריגוניס ייצג את ליטא בטורנירי עד גיל 16, עד גיל 18, עד גיל 19 ועד גיל 20. הוא הוביל את קבוצתו לשתי מדליות כסף ומדליית ארד בארבעה טורנירים. בחצי גמר אליפות אירופה עד גיל 18 2012, קלע גריגוניס את סל הניצחון מול סרביה, ובסוף הטורניר הוא נכלל בחמישיית הטורניר. בשנת 2014, המאמן יונאס קזלאוסקאס כלל את גריגוניס בסגל המוקדם, שכלל 24 שחקנים, לנבחרת ליטא הבוגרת. עם זאת, הוא הוזמן למחנה האימונים של הנבחרת בפעם הראשונה רק ב-2016 וזומן לסגל לטורניר האולימפי בריו דה ז'ניירו 2016.

קישורים חיצוניים
----------------

ויקישיתוף מדיה וקבצים בנושא **מריוס גריגוניס** בוויקישיתוף

* פרופיל אולימפי, באתר olympedia.org
* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  Vanagas, Tomas. "Oficialu: Marius Grigonis keliasi į Tenerifės komandą". *BasketNews.lt*. נבדק ב-28 ביולי 2016. `{{cite web}}`:  (עזרה)
2. ↑  "Iberostar Tenerife parts ways with Marius Grigonis, signs Rosco Allen". *Sportando.com*. 13 ביולי 2017. נבדק ב-13 ביולי 2017. `{{cite news}}`:  (עזרה)
3. ↑  "ALBA inks shooting ace Grigonis". *Eurocupbasketball.com*. 13 ביולי 2017. נבדק ב-13 ביולי 2017. `{{cite news}}`:  (עזרה)
4. ↑  "Zalgiris product Grigonis comes back to Kaunas". *Zalgiris.lt*. 3 ביולי 2018. נבדק ב-3 ביולי 2018. `{{cite web}}`:  (עזרה)
5. ↑  "Marius Grigonis and Lukas Lekavicius to stay at Zalgiris Kaunas". *Sportando*. 8 ביולי 2020. נבדק ב-8 ביולי 2020. `{{cite web}}`:  (עזרה)
6. ↑  "Tornike Shengelia leaves CSKA Moscow: I can't play for the Russian army club". *MARCA*. 26 בפברואר 2022. `{{cite web}}`:  (עזרה)
7. 1 2  "5 CSKA Moscow players leave team for war between Russia, Ukraine". *www.aa.com.tr*.
8. ↑  Amico, Sam (1 במרץ 2022). "FIBA Suspends All Russian Teams, Officials From Competition". `{{cite web}}`:  (עזרה)
9. ↑  Rowienski, Alex (28 בפברואר 2022). "Grigonis leaves CSKA Moscow". *Eurobasket*. נבדק ב-28 בפברואר 2022. `{{cite web}}`:  (עזרה)
10. ↑  "Archived copy". אורכב מ-המקור ב-26 בינואר 2013. נבדק ב-7 ביולי 2013. `{{cite web}}`:  (עזרה);  (עזרה)
11. ↑  "FIBA Basketball World Cup 2014". *FIBA.basketball*.
12. ↑  "J. Kazlauskas apsisprendė: rinktinės sąrašas – be L. Lekavičiaus, bet su naujais veidais". *Krepsinis.lt*. נבדק ב-8 ביוני 2016. `{{cite web}}`:  (עזרה)
13. ↑  "Jonas Kazlauskas paskelbė galutinį Lietuvos rinktinės dvyliktuką". *24sek.lt*. נבדק ב-16 ביולי 2016. `{{cite web}}`:  (עזרה)